open-index/open-wikipedia-markdown huggingface dataset:
Ārons Ekharts

**Ārons Edvards Ekharts** (; dzimis ) ir amerikāņu aktieris.

Aktiera karjeru uzsācis skolas lugās. 1992. gadā sācis piedalīties ar nelielām lomām televīzijas un kinofilmās. Pirmā nozīmīgā loma Ekhartam bija 1997. gada melnajā komēdijā *[[In the Company of Men]]*. Viņš ir filmējies dažāda žanra filmās — no tādām zinātniskās fantastikas filmām kā *[[The Core]]* un *[[Paycheck]]* līdz romantiskajām drāmām kā *[[Conversations with Other Women]]* un *[[No Reservations]]*. 2006. gadā viņš tika nominēts Zelta globusa balvai par lomu filmā "Smēķēt atļauts" (2005). Pēc tam tēlojis Kristofera Nolana lielbudžeta filmā "Tumšais bruņinieks" (2008) Hārvija Denta/Divseja lomu. Pēc tam piedalījies tādās filmās kā "Truša ala" (2010), "Ruma dienasgrāmata" (2011), "Olimpa krišana" (2013), "Iemiesojums" (*Incarnate*, 2016), "Brīnumainā izglābšanās Hudzonā" (2016).

## Filmogrāfija

## Ārējās saites
PGM Hecate II

**Hecate II** ir Francijas armijas standarta lielkalibra snaiperšautene. Pazīstama arī ar nosaukumu **FR-12,7** ( - 12,7 mm kalibra aizslēga darbības šautene).

Šautenes ražo Francijas ieroču kompānija PGM Précision. Šis arī ir lielākais ierocis, kuru ražo šī kompānija. Snaiperšautenei tiek lietota 12,7x99 mm munīcija.

Šautene ir aprīkota ne tikai ar priekšējo divkāji, bet arī ar aizmugures vienkāji — lielākai ieroča precizitātei. 

Šautene galvenokārt ir paredzēta šaušanai lielos attālumos, pretinieka snaiperu iznīcināšanai, nesprāgušas munīcijas iznīcināšanai no drošas distances un viegli bruņotu mērķu caursišanai.

Standarta versijā šautene ir aprīkota ar SCROME LTE J10 F1 10x optisko tēmēkli.

## Lietotājvalstis
*  
*  
*  
*  

## Galerija

Attēls:TE 2REI Afghanistan.jpg|Franču ārzemju leģiona karavīri
Attēls:PGM-Hecate-seul-img 1008.jpg|Snaiperšautenes stobra bremze
Attēls:Scrome LTE J10 F1 scope 2007 07 14.jpg|Snaiperšautene ar tās standarta optisko tēmēkli Scrome LTE J10 F1.


## Atsauces

## Ārējās saites

* Hecate II tehniskā specifikācija 
* PGM Hecate II lietošanas instrukcija 
* Modern Firearms 
* PGM Hecate II 12,7x99 attēlu galerija 
* SCROME
Ulmaņa Ministru kabinets

**[[Kārlis Ulmanis|Ulmaņa]] Ministru kabinets** var būt:
* Latvijas Tautas padomes ieceltā Latvijas Pagaidu valdība:
** Ulmaņa 1. Pagaidu valdība (1918. gada 19. novembris — 1919. gada 13. jūlijs)
** Ulmaņa 2. Pagaidu valdība (1919. gada 14. jūlijs — 8. decembris)
** Ulmaņa 3. Pagaidu valdība (1919. gada 9. decembris — 1920. gada 11. jūnijs)

* Ulmaņa 1. Ministru kabinets (1920. gada 20. jūnijs — 1921. gada 18. jūnijs)
* Ulmaņa 2. Ministru kabinets (1925. gada 24. decembris — 1926. gada 6. maijs)
* Ulmaņa 3. Ministru kabinets (1931. gada 27. marts — 1931. gada 5. decembris)
* Ulmaņa 4. Ministru kabinets (1934. gada 17. marts — 15. maijs)
* Ulmaņa 5. Ministru kabinets (1934. gada 16. maijs — 1940. gada 19. jūnijs)
Olga Stupiņa

**Olga Stupiņa** (dzimusi  Daugavpilī) ir latviešu dziedātāja.

Bērnībā dziedājusi bērnu muzikālajā ansamblī "Vijolīte". "Vijolīte" sastāvā 2006. gada startēja "Jaunā viļņa" atlasē. Ieguvusi titulu "Daugavpils Dīva 2007". Daugavpils oranžā kora sastāvā 2008. gadā piedalījās TV3 šovā "Koru kari" un guva uzvaru, vēlāk arī tika izdots albums *[[Atis Auzāns un Daugavpils Oranžais koris]]*. Divreiz piedalījusies Eirovīzijas nacionālajā atlasē kā bekvokāliste. 2009. gadā bija Valtera Frīdenberga bekvokāliste, savukārt 2011. gadā uzstājās kopā ar Lauri Reiniku.

## Atsauces
Bertraba nunataks

[thumb|250px|[Belgrano II polārstacija uz Bertraba nunataka dienvidu klints]]
**Bertraba nunataks** ( vai *Bertrabnunatakker*) ir nunataks Luitpolda krastā Antarktīdā. Atrodas Lerhenfelda glečera dienvidu malā ap 18 km no Fāzela līča krasta vjl. Nunataku 1912. gada janvārī atklāja otrā Vācijas antarktiskā ekspedīcija Vilhelma Filhnera vadība un nosauca par godu Prūsijas Mērniecības dienesta trigonometrijas daļas vadītājam ģenerālleitnantam Hermanim fon Bertrabam *(Hermann Karl Josef Wilhelm von Bertrab)*.

Bertraba nunataks ir viena no trijām no ledus brīvajām vietām šajā apvidū. Uz nunataka 1970. gada janvārī izveidoja Belgrano I polārstacijas LABEL (*Laboratorio Científico de la base Belgrano*) vasaras staciju augšējo atmosfēras slāņu pētījumiem. Vēlāk staciju paplašināja un 1979. gada 5. februārī pārveidoja par vissezonas staciju Belgrano II kā aizvietotāju uz šelfa ledāja sniegā ieputinātajai Belgrano I.

## Atsauces
Land Rover

**Land Rover** ir britu autobūves kompānija, kas specializējās *premium* klases paaugstinātas caurejamības apvidus automobiļu ražošanā. Kopš 2008. gada kompānija pieder Indijas kompānijai Tata Motors. Kompānija ietilpst grupas Jaguar Land Rover sastāvā.

## Atsauces

## Ārējās saites
*
Tjerī Sabīns

**Tjerī Sabīns** (; dzimis , miris ) bija franču motobraucējs, Dakaras rallija dibinātājs un organizators.

1977. gadā Tjerī Sabīns rallija Abidžana—Nica laikā apmaldījās Lībijas tuksnesī. Pēc izkļūšanas no tuksneša Sabīns nolēma, ka šis tuksnesis būtu lieliska vieta rallija sacīkšu norisei, kur katrs sportists varētu pārbaudīt savas spējas. Tā paša gada decembrī viņš izveidoja ralliju, kā starts atradās Francijas galvaspilsētā Parīzē, bet finišs Senegālas pilsētā Dakarā. Kopš tā laika Tjerī Sabīns veltīja visu savu dzīvi Dakaras rallija attīstīšanai un organizēšanai.

Sabīns gāja bojā  otrdienā plkst. 7.30, kad viņa helikopters avarēja pēkšņas smilšu vētras laikā, Mali kāpās. Kopā ar Sabīnu katastrofā bojā gāja dziedātājs Daniels Balavuans, helikoptera pilots Fransuā Ksavjē Vaņjū, franču radio RTL žurnāliste Natali Odenta un radioinženieris Žans Pols Lefuks.

## Skatīt arī
* Dakaras rallijs

## Atsauces

## Ārējās saites
Aston Martin

***Aston Martin Lagonda Limited*** ir britu autobūves kompānija, kas ražo luksusa klases vieglos automobiļus. Kompānijas galvenais birojs atrodas Gejdonā, Vorikšīrā. Kompānijas nosaukums cēlies no kalna Astons-Klintons, kur viens no kompānijas dibinātājiem, Laionels Martins, 1913. gadā uzvarēja kalnā braukšanas sacīkstēs.

No 1994. gada kompānija bija daļa no *[[Premier Automotive Group]]*, kas ir *[[Ford Motor Company]]* apakšuzņēmums, tomēr 2006. gada augustā Ford paziņoja par lēmumu kompāniju pārdot. 2007. gada otrajā kvartālā *Ford Motor Company* pārdeva *Aston Martin* investoru konsorcijam ar kompānijas *Prodrive* īpašnieku Deividu Ričardsu vadībā.

2007. gadā saražoto automobiļu skaits gandrīz neatšķīrās no 2006. gada skaita. Kompānija ir zīmīga ar to, ka lielāka daļa produkcijas, tiek sakomplektēta ar rokām, neizmantojot konveijera robotus. Katram "roku darbam" ir bronzas plāksnīte, uz kuras ir uzrakstīts konkrētā automobiļa montiera vārds un uzvārds.

Kompānija ilgus gadus sadarbojas ar kino franšīzi *James Bond 007*, līdz ar to, tā ir slavena kā Džeimsa Bonda mašīna. *Aston Martin* to respektē un auto sacīkstēs kompānija piedalās ar numuru 007, kas ir uztraferēts abos automašīnas sānos.

## Atsauces

## Ārējās saites
*
Ulmaņa 2. Ministru kabinets

**[[Kārlis Ulmanis|Kārļa Ulmaņa]]** vadībā **[[Latvijas Republikas Ministru kabinets]]** darbojās laika posmā no  līdz .

## Ministru kabinets

## Koalīcijas sastāvs

## Atsauces
Krustpils katoļu baznīca

thumb|Krustpils Romas katoļu baznīca
**Krustpils Vissvētās Trīsvienības Romas katoļu baznīca** ir Romas katoļu Rīgas metropolijas Rēzeknes-Aglonas diecēzes draudzes baznīca. Tas ir viens no diviem Jēkabpils katoļu dievnamiem un atrodas pilsētas Daugavas labajā pusē jeb vēsturiskajā Krustpilī, Kalna ielā 33.

## Vēsture
Krustpils katoļu baznīcas rašanās saistīta ar Krustpils katoļu draudzes lūgumu dievnama celtniecībai Rēzeknes-Aglonas diecēzes bīskapam Jānim Bulim, jo toreiz pastāvošā vienīgā Jēkabpils katoļu baznīca nespēja uzņemt visus ticīgos, īpaši svētku dienās. Bīskaps atbalstīja šo priekšlikumu, kā rezultātā sākās baznīcas plānošanas un celtniecības darbi. Ēkas projekta autore ir Ilga Tretjakova.

Krustpils dievnama celtniecības darbi uzsākās 2000. gada maijā. Pēc diviem mēnešiem, 18. jūlijā noritēja pirmā ķieģeļa iesvētīšanas svinības, kurās piedalījās Rēzeknes-Aglonas diecēzes bīskaps Jānis Bulis, kā arī Jēkabpils pilsētas domes priekšsēdētājs Leonīds Salcēvičs. Baznīcas ietilpība tika plānota vairāk nekā 300 cilvēkiem, tās būvniecību finansēja Rēzeknes-Aglonas diecēze un ticīgie katoļi ārvalstīs. 2004. gada 29. augustā baznīca tika iesvētīta un konsekrēta Vissvētākās Trīsvienības godam.

## Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē, Varakļānu dekanātā. Tā izveidojās 1997. gada maijā. Draudze ietver sevī aptuveni 2000 katoļticīgo no Jēkabpils, Krustpils, Kūkām, Variešiem, Vīpes un Mežāres.

Draudzē regulāri katru dienu notiek Svētās Mises. Tai ir savs prāvests Viktors Naglis, kura plebānijs atrodas baznīcas ēkā. Draudzē darbojas jauniešu un pieaugušo koris.

### Draudzes lielākie svētki
Draudzes lielākie svētki ir: Vissvētākās Trīsvienības svētki, Triju ķēniņu jeb Zvaigznes diena, Nemitīgās palīdzības Dievmātes svētki, kā arī dievnama iesvētīšanas diena, augusta pēdējā svētdiena, kad katru gadu tiek atkārtots rituāls — baznīcas svaidīšana ar svētajām eļļām, kas simboliski nozīmē līdzības starp svaidīto eļļu uzsūcošām sienām un ticīgo lūgšanām.

## Arhitektūra
Baznīcas ēka būvēta bez šādām celtnēm ierastā krāšņuma, tā ir dzeltenu ķieģeļu ēka, kuras vienā galā atrodas plebānijs jeb prāvesta dzīvojamās telpas un draudzes telpas. Ēkai raksturīgi pilastru izvirzījumi un 25 metrus augsts tornis.

## Interjers
Baznīcā atrodas trīs altāri, kā arī Dievmātes kapela, kas ir izvietota kreisajā pusē pirms ieejas dievnama centrālajā zālē. Kapelā atrodas Nemitīgās palīdzības Dievmātes gleznas kopija, kas ir viena no pirmajām dievnama relikvijām, kuru uzdāvināja poļu biedrība.

## Ārējās saites
* Fotogrāfijas
* Draudzes gada jubileja

## Atsauces
5. autobusu maršruts (Rēzekne)

**5. autobusu maršruts** ir Rēzeknes sabiedriskā transporta autobusu maršruts, kas kursē no Vipingas līdz dārzkopības biedrībai „Atpūta”.

## Skatīt arī
* Rēzekne
* Sabiedriskais transports Rēzeknē
* Rēzeknes Satiksme
* Dekom

## Ārējās saites
* Autobusu kustības saraksti
* Autobusu kustības shēma
Jānis Reiniks

**Jānis Reiniks** (dzimis  Feimaņu pagastā (pēc citām ziņām: Maltā)) ir Latvijas Valsts policijas darbinieks, Drošības policijas priekšnieks no 1999. līdz 2014. gadam. Policijas ģenerāļa dienesta pakāpi saņēmis 2003. gadā. 2005. gadā apbalvots ar I šķiras Viestura ordeni, bet 2007. gadā ar II šķiras Triju Zvaigžņu ordeni.

## Biogrāfija un profesionālā karjera
Jānis Reiniks dzimis  Rēzeknes rajonā daudzbērnu ģimenē. Mācījies Rēzeknes internātskolā, vēlāk Višķu lauksaimniecības tehnikumā, kura mehanizācijas nodaļu beidzis 1979. gadā. 1979. — 1981. gadā dienējis Padomju armijā. Pēc dienesta Reiniks iestājies darbā milicijā: vispirms Rīgas rajona Iekšlietu pārvaldes ārpusresoru apsardzes nodaļā, vēlāk, no 1982. līdz 1988. gadam, bijis Salaspils milicijas nodaļas iecirkņa inspektors, vecākais inspektors un priekšnieka vietnieks. 1985. gadā beidzis Rīgas Speciālo milicijas skolu.

No 1989. līdz 1992. gadam viņš strādā Baložu nodaļā par priekšnieka vietnieku un vēlāk par tās priekšnieku. 1993. gadā Reiniks absolvējis Latvijas Policijas akadēmiju jurista specialitātē, tajā pat gadā iecelts par Rīgas rajona policijas pārvaldes priekšnieka vietnieku. 1995.-1996. gadā ir Ministru kabineta padomnieks iekšlietu jautājumos.

No 1995. gada līdz 1999. gadam – Iekšlietu ministrijas Drošības policijas priekšnieka vietnieks, 1.Galvenās pārvaldes priekšnieks. 1999. gada decembrī Reiniku ieceļ par Drošības policijas priekšnieku. 2003. gadā viņš iegūst policijas ģenerāļa speciālo dienesta pakāpi. 2014. gadā paziņojis, ka no 7. novembra dodas izdienas pensijā.

## Apbalvojumi
2000. gadā Jānis Reiniks apbalvots ar valdības atzinības rakstu par veiksmīgi organizēto ERAB pilnvarnieku sanāksmi Rīgā. 2005. gadā apbalvots ar Iekšlietu ministrijas I pakāpes Goda zīmi un I šķiras Viestura ordeni, bet 2007. gadā ar II šķiras Triju Zvaigžņu ordeni.

## Atsauces

## Ārējās saites
* Drošības policijas priekšnieks Jānis Reiniks
3. autobusu maršruts (Rēzekne)

**3. autobusu maršruts Rēzeknē** var būt:

* autobusu maršruts '''''Varoņu iela – Zivju bāze''''', kas tika slēgts 2011. gada 31. decembrī;
* autobusu maršruts '''Blaumaņa iela – Zivju bāze''', kas tika atklāts 2012. gada 1. janvārī.
4. autobusu maršruts (Rēzekne)

**4. autobusu maršruts Rēzeknē** var būt:

* autobusu maršruts '''''Blaumaņa iela – Ozolaine''''', kas tika slēgts;
* autobusu maršruts '''Blaumaņa iela – F. Kempa iela – Vipinga''', kas tika atklāts 2012. gada 1. janvārī.
Mēbeles

thumbnail|235px|Ēdamgalds divām personām
**Mēbeles** (no  — ‘kustināms’) ir jebkurš pārvietojams iekštelpu vai ārtelpu iekārtas priekšmets, un kuram ir praktiska nozīme, piemēram, krēslus izmanto sēdēšanai, galdus — pārtikas novietošanai un ēšanai un tā tālāk. Mēbeles, īpaši dekoratīvās mēbeles, ir arī kā interjera elements.

## Dažādu mēbeļu uzskaitījums

* aizslietnis
* antresols
* bufete
* dīvāns
* ēdamgalds
* etažere
* galds
* gulta
* kanapejs
* krēsls
* kumode
* kušete
* naktsgaldiņš
* plaukts
* pufs
* rakstāmgalds
* regālis
* sekreters
* servants
* skapis
* sofa
* sols
* šūpulis
* taburete
* tahta
* treljāza
* trimo

## Atsauces

## Ārējās saites
Nikolā Malbranšs

**Nikolā Malbranšs** (*Nicolas Malebranche*, 1638—1715) bija katoļu garīdznieks, filozofs kartēzists, dabaszinātnieks, okazionālisma pamatlicējs.

Dzimis 1638. gada 6. augustā Parīzē Luija XIII sekretāra Nikolā un Katrīnas Malbranšu ģimenē kā jaunākais bērns. Studējis filozofiju Parīzes Universitātē, de la Marša koledžā, kur 1656. gadā aizstāvējis brīvo mākslu maģistra grādu, pēc tam studējis teoloģiju Sorbonnas koledžā. 1664. gadā iesvētīts par priesteri. 1699. gadā uzņemts Francijas Akadēmijā. Viņa darbs "Par patiesības meklēšanu" (1674—1678) tapis Renē Dekarta ideju ierosmē. Malbranšs paudis viedokli, ka precīzi priekšstati par ārējiem objektiem iegūstami vienīgi ar Dieva starpniecību. Miris Parīzē 1715. gada 13. oktobrī. Dzīves laikā ļoti cienīts filozofu aprindās, taču jau pāris desmitgades pēc viņa nāves Malbranša mācība pamazām sāka zaudēt ietekmi.

## Literatūra
* Filozofijas vārdnīca. / red. Rozentāls M., Judins P. — Latvijas valsts izdevniecība, Rīga, 1964., 255.-256. lpp.
* Rubenis A. Dzīve un kultūra Eiropā absolūtisma un apgaismības laikmetā : eksperim. metod. līdz. — Zvaigzne ABC: Rīga, 1996. — 366 lpp.
* Rubenis A. Absolūtisma un apgaismības laikmeta kultūra : māc. līdz. — Zvaigzne ABC: Rīga, 2001. — 407. lpp.
Plūtarhs

**Plūtarhs** (, *Ploútarkhos*) bija grieķu cilmes romiešu vēsturnieks, biogrāfiju rakstnieks, esejists.

Viens no viņa slavenākajiem darbiem ir "Paralēlās dzīves" (pazīstams arī kā "Plūtarha biogrāfijas"; *Βίοι Παράλληλοι*/*Vitae parallelae*), kas sastāv no vairāku slavenu cilvēku biogrāfijām, sakārtotiem pa pāriem. Tāpat tas ir nozīmīgs avots vēsturniekiem par attiecīgo laikposmu. Pazīstams ir arī Plūtarha eseju kopojums "Morālijas" (*Ἠθικά*), tomēr vairāku eseju autentiskums tiek apstrīdēts. Bijis platonisma piekritējs, taču nenoraidīja citas filozofiskās mācības.

Dzimis Heronejā, Beotijā, bagātā ģimenē. Iesaistījās sabiedriskajā dzīvē. Daudzkārt devās uz Romu un citām Itālijas pilsētām. Iegūdams romiešu pilsonību, tika nodēvēts par Lūciju Mestru Plūtarhu (*Lucius Mestrius Plutarchus*). Dzīves nogalē bija Delfu Apollona tempļa priesteris.

## Tulkojumi
* "Esejas par politiku", tulkojis Arnis Mazlovskis, Zvaigzne ABC, 

## Ārējās saites
* 
* 
* ''Stanford Encyclopedia of Philosophy'' profils
Tata Motors

***Tata Motors Limited*** ir lielākais Indijas autobūves uzņēmums, kas ietilpst *[[Tata Group]]*, iepriekš bija zināma kā TELCO (*TATA Engineering and Locomotive Company*). Uzņēmuma galvenais birojs atrodas Mumbajā. 2006. gadā OICA *Tata Motors* iekļāva 20 lielāko autobūves uzņēmumu sarakstā.

*Tata Motors* Indijas ražotnes atrodas Džamšedpurā, Pantnagārā, Laknavā un Punē.

*Tata Motors* tika dibināts 1945. gadā, uzņēmumam uzsākot ražot lokomotīves. Savu pirmo komercauto, sadarbībā ar *[[Daimler-Benz AG]]*, uzņēmums izlaida 1954. gadā. 2004. gadā *Tata Motors* iegādājās *[[Daewoo]]* kravas automobiļu rūpnīcu Dienvidkorejā, kas mūsdienās pazīstama ar nosaukumu *[[Tata Daewoo Commercial Vehicle]]*.

2008. gada martā *Tata Motors* no *[[Ford Motor Company]]* nopirka britu *[[Jaguar Cars]]* un *[[Land Rover]]*.

2025. gada 30. jūlijā tika paziņots, ka *Tata Motors* par 3,8 miljardiem eiro Itālijas iegādāsies komerctransporta ražotāju *[[Iveco|Iveco Group N.V.]]*. Vienlaikus *Iveco* aizsardzības bizness tiktu pārdots uzņēmumam *[[Leonardo (uzņemums)|Leonardo]]*. Darījumu plānots pabeigt 2026. gada pirmajā ceturksnī.

## Atsauces

## Ārējās saites
*
Kontrtenors

**Kontrtenors** ir vīriešu balss grupa, kura vokālās iespējas ļauj dziedāt kontralta, mecosoprāna vai nedaudz retāk arī soprāna partijas. Pirmo reizi šo terminu lietoja 17. gadsimta vidū, tomēr vīriešu falseta lietojums bija plaši izmantots jau vairākas desmitgades iepriekš polifoniskajos darbos. No 20. gs. 2. puses šī balss īpašnieku izmantojums klasiskajā mūzikā piedzīvojis atdzimšanu, lielākoties aizsācēja Alfreda Dellera un augošās baroka operas popularitātes dēļ. Līdz ar to šī balss grupa arvien vairāk apgādāta ar jaunu repertuāru.

## Kontrtenors vēsturē
14., 15. gadsimta polifoniskajās struktūrās kontrtenors bija dziedājumu daļa, kas bija pievienota divdaļīgajai struktūrai ar diskantu(superius) un tenoru( no latīņu valodas *tenere*- vilkt), tenoram turot vadošo jeb pamata melodiju, bet diskantam-augstajai bērna- vīrieša balsis- veicot variācijas un tēmas attīstīšanu augšējos reģistros. Ar apmēram 1450. gadu un tādiem komponistiem kā Okegemu un Obrehtu, kontrtenorus sāka iedalīt *contratenor altus* un *kontratenor bassus*.

Renesanses periodā katoļu baznīcā strādāja princips "ļaujiet sievietei baznīcā klusēt", tālab sievietēm bija liegta iespēja kalpot baznīcai dziedot. Kontrtenori līdz ar šo uzskatu ieguva svarīgu lomu liturģijā.
Ideālisms

[thumb|Angļu zinātnieks [Džeimss Džīnss apgalvoja, ka Visums ir drīzāk diža doma nekā milzīga mašīna]]
**Ideālisms** ir filozofiska nostādne, ka ārpasaule savā būtībā ir nemateriāla (garīga) un ka tā ir viena no psihes dimensijām. Lietas pasaulē eksistē, taču tām nav substances. Epistemoloģiski ideālisms izpaužas kā skepticisms par cilvēka spējam uztvert kaut ko, kas atrodas ārpus prāta. Kā ontoloģiska doktrīna, ideālisms apgalvo, ka visa esamība savā būtībā ir garīga, un noliedz materiālismu un duālismu.

Ideālisma idejas pirmsākumi atrodami gan senās Senās Indijas, gan Senās Grieķijas filozofijā jau 5. gadsimtā p.m.ē..

Terminu "ideālisms" pirmoreiz minējis Gotfrīds Leibnics 18. gadsimtā, runājot par Platona filozofiju. Ir divi ideālisma zari: objektīvais ideālisms un subjektīvais ideālisms.

Ievērojamākie ideālisma pārstāvji ir:
* Platons
* Džordžs Bērklijs
* Deivids Hjūms
* Imanuels Kants
* Johans Gotlībs Fihte
* Frīdrihs Šellings
* Georgs Vilhelms Frīdrihs Hēgelis

## Ārējās saites

* http://www.iep.utm.edu/germidea/ Vācu ideālisms
Himera

thumb|240px|Himera (Apūliešu šķīvis, 350. — 340. g. p.m.ē.)
**Himera**, **Himaira** () ir briesmonis grieķu mitoloģijā, kas piedzimis Ehidnai un Tīfonam. Himera ir teratomorfiska būtne ar trim galvām — lauvas, kazas un čūskas galvu. Ķermenis tai no priekšpuses ir kā lauvai, viduklis kā kazai, bet no muguras kā čūskai. Himera spļāva uguni un postīja valsti. Pildot likiešu valdnieka Iobata gribu, himeru nogalināja varonis Bellerofonts, kas pacēlās gaisā, sēdēdams Pegaza mugurā.

## Ārējās saites
Nāsirs El Atīja

**Nāsirs Bin Salāhs El Atīja** (, **; dzimis  Dohā) ir Kataras autosportists (piedalās pārsvarā rallijreida un rallija sacensībās) un stenda šāvējs. Kā šāvējs piedalījies piecās vasaras olimpiskajās spēlēs (, , , , ), 2012. gadā Londonā izcīnījis bronzu. Vairākkārtējs Āzijas čempions šaušanā. Sešas reizes (2011, 2015, 2019, 2022, 2023, 2026) uzvarējis Dakaras rallijā.

## Autosacīkstes
N. El Atīja starptautiskajā rallijā debitēja 2004. gadā. Pēc diviem gadiem kopā ar britu stūrmani Krisu Patersonu izcīnīja pasaules čempiona titulu klasiskajā rallijā sērijveida automobiļu kategorijā (P-WRC). Tradicionāli piedalās Tuvo Austrumu klasiskā rallija čempionātā, kur viņš ir ieguvis čempiona titulu sešas reizes, kā arī WRC čempionātos S-WRC klasē.

Pasaules atpazīstamību N. El Atīja ieguvis kā rallijreida braucējs. 2009. gada pavasarī N. El Atīja parakstīja līgumu ar rūpnīcas komandu *[[Volkswagen]]* un uzsāka dalību rallijreidos kopā ar stūrmani no Vācijas Timo Gotšalku. 2009. gada Dakaras rallijā, būdams līderis pēc sestā etapa viņš tika diskvalificēts par novirzīšanos no distances un deviņu kontrolpunktu izlaišanu. Nākamajā gadā viņi ieņēma otro vietu sacensību kopvērtējumā. 2011. gada Dakaras rallijā N. El Atīja un T. Gotšalks izcīnīja pirmo vietu automobiļu grupā ar *Volkswagen Race Touareg 3* automašīnu. 2012. gadā šajās sacensībās viņš piedalās ar *[[Hummer]]* automobili.

2009. gada 13. februārī N. El Atīja debitēja arī šosejas autosporta sacīkstēs: Āzijas šosejas apļu sacīkstēs *[[SpeedCar]]*.

## Autosacīkšu rezultāti
[thumb|N. El Atīja vadītais ''[Subaru Impreza WRX STI'' 2006. gada Akropoles rallijā]]

### Pasaules rallija čempionāts

### Dakaras rallijs

## Atsauces

## Ārējās saites
Horhe Voero

**Horhe Andress Martiness Voero** (;  — ) bija argentīniešu motosportists. Viņš piedalījās divos Dakaras rallijos. 2012. gada rallijā viņš mira sacensību pirmajā dienā. Arī viņa tēvs bija motosportists.

## Atsauces
Lietussargs

thumbnail|235px|Lietussargi
**Lietussargs** ir rokās nesams priekšmets, kas tiek izmantots, lai aizsargātos no lietus. Ļoti līdzīgs ir **saulessargs**, kas tiek izmantots, lai patvertos ēnā no saules stariem. Lietussargu veido kāts un izliekta metāla konstrukcija, kas pārklāta ar blīvu, ūdens necaurlaidīgu audumu vai sintētisku materiālu.
Depo

**Depo** (no  — 'glabātava') var būt:
* dzelzceļa depo;
** lokomotīvju depo;
** vagonu depo;
* tramvaju depo;
* trolejbusu depo;
* ugunsdzēsēju depo;
* asiņu depo (fizioloģijā daži orgāni, kas var uzkrāt asinis, kas nepiedalās asinsritē, piemēram, liesa);
* dzelzceļa pieturas punkts Depo;
* būvmateriālu veikals Depo;
* klubs Vecrīgā Depo.

## Skatīt arī
* Depozīts
* Depozitārijs

## Atsauces
Aulejas baznīca

**Aulejas Svētās Marijas Magdalēnas Romas katoļu baznīca** ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Krāslavas novada Aulejas pagasta centrā Aulejas ciemā.

## Vēsture
Aulejas pirmā katoļu koka baznīca tika uzcelta 1530. gadā, tā bija viena no vecākajām koka baznīcām Latgalē. 1626. gadā Smoļenskas vojevoda Aleksandrs Gosjevskis (*Aleksander Korwin Gosiewski*), uzvarot zviedrus, Aulejas muižu nodeva pastāvīgā jezuītu īpašumā. Tā kā baznīca kara laikā tika izpostīta, 1626. gadā jezuīti par vojevodas līdzekļiem uzcēla jaunu koka baznīcu. Šajā baznīcā 1675. gadā tika veikti restaurācijas darbi, bet pēc 10 gadiem, 1685. gadā dievnams nodega. Līdz 1709. gadam Aulejā bija pagaidu baznīca.

Pašreizējā mūra baznīca ir uzcelta 1709. gadā un arī šajā dievnamā darbojās jezuīti līdz pat 1820. gadam, kad Aleksandrs I tos izraidīja no Krievijas teritorijas.

## Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē Dagdas dekanātā. Draudzi apkalpo prāvests Jānis Bečs. Aulejas draudze veidojās jau 17. gadsimtā, no 1626. gada to apkalpoja Daugavpils kolēģijas jezuīti, bet no 1772. gada Aulejā pastāvīgi dzīvoja divi jezuītu tēvi. Draudzi jezuīti apkalpoja līdz to izraidīšanai 1820. gadā, vēlāk Auleju apkalpoja laicīgi priesteri. Draudzei ir septiņas kapsētas — Aulejas kapsēta, Lejas-Podnieku kapsēta, Dzalbu kapsēta, Eisaku kapsēta, Kalvu kapsēta un Sivergola kapsēta.

### Draudzes lielākie svētki
Draudzes lielākie svētki un atlaidu dienas ir Svētās Marijas Magdalēnas svētki, Dievmātes septiņu sāpju svētki, Vissvētākās Jēzus sirds svētki un Vissvētākās Jaunavas Marijas dzimšanas svētki.

## Arhitektūra un tehniska informācija
Aulejas baznīca ir mūra baroka stila viennavas krustveida celtne ar skārda jumtu, 32 metrus gara un 16 metrus plata. Dievnamam ir divi torņi. Dievnama grīda daļēji ir no akmens, bet griesti mūra velvē. Baznīcas solos var novietoties 82 cilvēki. Lietošanas kārtībā ir ērģeles.

## Interjers
Galvenajā altārī ir ievietotas daudzas koka skulptūras, koka rāmī, kas greznots ar vīnogu ķekaru kokgriezumiem, ievietotas divas gleznas, kurās attēlotas Svētā Marija Magdalēna un Sāpju Dievmāte.

## Ārējās saites
* Dagdas dekanāta mājaslapa
* Fotogrāfijas
* www.paxvobis.lv

## Atsauces
Dzimtmisa

**Dzimtmisa** (agrāk arī **Misa**, **Misas**) ir apdzīvota vieta Bauskas novada Iecavas pagastā. Izvietojusies pagasta ziemeļos pie autoceļa A7  no pagasta centra Iecavas,  no novada centra Bauskas un  no Rīgas.

Apdzīvotā vieta izveidojusies ap bijušās Misas (Dzimtmisas) muižas (*Misshof* jeb *Mißhof*) centru. Pirmā Misas muiža tika uzcelta 1560. gadā senā zemgaļu Upmales novada centra Pūtelenes vietā, tās īpašnieks bijis Lukass Volfs. Vēlāk muiža piederēja Johanam Treideram. Pēdējais muižas īpašnieks bijis barons Reicholds. Muižas kungu māja celta 19. gadsimtā, vairākkārt pārbūvēta. Dzimtmisā atrodas pamatskola, Ziemeļu bibliotēka, veikals.  no Dzimtmisas atrodas privātais zoo «Dobuļi».

Pirmā skola Dzimtmisā dibināta 1877. gadā, no 1920. gada muižas ēkā. No 1950. līdz 1997. gadam saucās par Ziemeļu skolu.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Ievērojamas personības
* Jānis Zakranovičs (1836—1908), latviešu luterāņu mācītājs, sprediķu autors, Latviešu literārās biedrības vadītājs no 1895. līdz 1903. gadam.

## Atsauces

## Ārējās saites
Horizonts

thumbnail|235px|Saule noriet aiz horizonta (datorgrafika)
**Horizonts** (, *orizon* — ‘norobežojošs’) jeb **apvārsnis** ir vizuāli šķietama līnija, kur it kā debesis satiek Zemi. Horizonts norobežo novērotājam redzamo Zemes daļu. Atrodoties vienā līmenī ar horizonta līmeni, cilvēks var saskatīt priekšmetus un dabu aptuveni 5 km attālumā. Tiklīdz pakāpjas augstāk, piemēram, pakalnā, tornī, uz ēkas jumta un tā tālāk, tad ir iespējams saskatīt priekšmetus daudz tālāk.
Sergejs Okrugins

**Sergejs Okrugins** (; dzimis  Jaroslavļā, PSRS) ir Krievijas starptautiskais meistars šahā, kas uzvarēja Latvijas atklātajā šaha čempionātā 1992. gadā.

## Šahista karjera
Sergejs Okrugins ir viens no spēcīgākajiem Jaroslavļas šahistiem. Viņš ir piedalījies daudzos Krievijas turnīros, to skaitā 1999. gadā Krievijas šaha čempionātā un 2010. gada starptautiskajā turnīrā, kas bija veltīts Jaroslavļas tūkstošgadei. 2011. gadā Sergejs Okrugins ieguva sudraba medaļu Jaroslavļas apgabala šaha čempionātā.

## Šaha treneris
Sergejs Okrugins strādā par šaha treneri Jaroslavļas bērnu un jauniešu sporta skolā.

## Atsauces

## Ārējās saites
Autotrofi

thumbnail|235px|Cikls starp heterotrofiem un autotrofiem organismiem
**Autotrofi** (no sengrieķu: *αὐτός* (*autos*) — 'pats' un *τροφή* (*trofḗ*) — 'barošanās') jeb **producenti** ir organismi, kuri no vienkāršām neorganiskām vielām var sintezēt sarežģītus organiskus savienojumus, piemēram, ogļhidrātus, taukus un olbaltumvielas. Tas var notikt, izmantojot gaismas enerģiju (fotosintēze) vai iegūstot enerģiju no neorganiskām vielām ķīmisko reakciju ceļā (hemosintēze). 

## Ārējās saites
Balbinovas katoļu baznīca

**Balbinovas Vissvētās Trīsvienības Romas katoļu baznīca** ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Krāslavas novada Indras pagasta centrā apdzīvotā vietā Indrā.

## Vēsture
Indras, agrāk Balbinovas pirmā katoļu koka baznīca tika uzcelta 1803. gadā. To uzbūvēja, pateicoties 1801. gada Nitoslavsku ģimenes lūgumam caram Aleksandram I, kurš atļāva Nitoslavsku ģimenes kapos būvēt koka kapelu. Tā bija 8 metrus gara un 5 metrus plata, apšūta no ārpuses un iekšpuses ar dēļiem. Virs dievnama ieejas durvīm atradās neliels tornītis, bet zvani bija iekārti liepā. Kapelā atradās altāris ar Vissvētākās Trīsvienības gleznu. Tā kā tajā laikā Balbinovas draudze ietilpa Piedrujas draudzē, dievkalpojumi kapelā drīkstēja noritēt katru dienu, izņemot dienas, kad tie notika Piedrujā. Vitebskas ģenerālgubernatora kancelejas akti norāda, ka 1954. gadā dievkalpojumi dievnamā vairs netika noturēti ēkas vecuma dēļ, taču 1895. gadā Nitoslavsku ģimene kapelu atjaunoja un dievkalpojumi noritēja līdz pat jaunās baznīcas uzcelšanai. Tā kā kapela bija maza, svētdienās dievkalpojumi notika ārā, tāpēc tur speciāli tika uzcelts altāris un ambons. Kapelu nojauca 1954. gadā.

Pašreizējo ķieģeļu baznīcu uzsāka celt 1935. gadā prāvesta Antona Lopatenoka darbības laikā, kad 20. oktobrī Krāslavas dekāns Jāzeps Kiselis iesvētīja jaunceļamās baznīcas pamatus. Būvdarbus vadīja Krāslavas meistars Terleckis. Baznīcu iesvētīja 1940. gadā bīskaps Jāzeps Rancāns. Dievnama labiekārtošana turpinājās arī pēc tās iesvētes.

## Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Genādijs Alferovs.

Draudze nodibināta 1922. gadā, pārdalot Piedrujas draudzi. Draudzei ir desmit kapsētas — Indras kapsēta, Vaiculevas kapsēta, Petrovščinas kapsēta, Pelšu kapsēta, Saveiku kapsēta, Šņokovas kapsēta, Rusakovas kapsēta, Ķelavas kapsēta, Jaņelevas kapsēta un Maksimovas kapsēta.

### Draudzes lielākie svētki
Draudzes lielākie svētki un atlaidu dienas ir Vissvētākās Trīsvienības svētki, Vissvētākās Jaunavas Marijas Rožukroņa diena, Svētā Stefana svētki, Svētās Marijas Goreti diena.

## Tehniska informācija
Balbinovas baznīca ir ķieģeļu celtne ar skārda jumtu, 33 metrus gara un 18 metrus plata. baznīcai ir 750&nbsp;kg smags zvans. Ap baznīcu ir ķieģeļu-metāla žogs.

## Interjers
Baznīcā ir aplūkojama 18. gadsimta beigās gleznots darbs "Dievmātes kronēšana", kā arī trīs 1990. gadā mākslinieka Tirranena gleznotās gleznas — "Pestītāja kristīšana", "Lurda" un "Trijādība".

## Ārējās saites
* Mājaslapa
* [Fotogrāfijas](https://web.archive.org/web/20090220002045/http://foto.eks.lv/baznicas/indra(balbinova)/index.html)
## Atsauces
Latvijas Republikas Ministru prezidenta biedru uzskaitījums

Šajā uzskaitījumā apkopoti **[[Latvijas Republika]]s [[Latvijas Republikas Ministru prezidents|Ministru prezidenta]] biedri **, kas ir Latvijas Republikas Ministru kabineta locekļi, Ministru prezidenta vietnieks. Par Ministru prezidenta biedru var kļūt kā cilvēks, kas jau ieņem kādu amatu valdībā, tā jebkurš cits. Tas dažkārt tiek piedāvāts, lai nodrošinātu līdzsvaru starp koalīcijas partneriem. Valdībā drīkst būt vairāki Ministru prezidenta biedri; vairākos Ministru kabinetos nav bijis neviens. Pirmo reizi šāds amats tika izveidots 1934. gadā.

## [[Attēls:Flag of Latvia.svg|30px]] [[Latvijas Republika]] (1918 — 1940) [[Attēls:Coat of arms of Latvia.svg|30px]]

## [[Attēls:Flag of Latvia.svg|30px]] [[Latvijas Republika]] (1991 — mūsdienas) [[Attēls:Coat of arms of Latvia.svg|30px]]

### Hronoloģisks attēlojums

## Piezīmes
Kurināmais

[thumbnail|235px|Viens no izplatītākajiem kurināmajiem ir [malka]]
**Kurināmais** jeb **degviela** ir jebkura viela, kuru dedzinot iegūst enerģiju. Nereti ar vārdu **degviela** saprot tikai kurināmo, kuru lieto iekšdedzes dzinējos, piemēram, benzīnu, dīzeļdegvielu un citus. Lielumu, kas raksturo siltuma daudzumu, kas izdalās sadegot 1 kg kurināmā, sauc par īpatnējo sadegšanas siltumu.

## Dažādu kurināmo uzskaitījums

* akmeņogles
* antracīts
* benzīns
* dabasgāze
* degakmens
* dīzeļdegviela
* kizjaks
* kodoldegviela
* koksne
* kokss
* kūdra
* lignīts
* malka
* mazuts
* nafta
* akmeņogles
* petroleja
* raķešdegviela
* žagari

## Skatīt arī
* Biodegviela

## Ārējās saites
Ārdavas baznīca

**Ārdavas Kristus Karaļa Romas katoļu baznīca** ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Preiļu novada Pelēču pagasta apdzīvotā vietā Ārdavā.

## Vēsture
Ārdavas dievnams tika ierīkots bijušā Ārdavas tautas nama telpās — ķieģeļu ēkā, kas pirms tam ilgu laiku neticis izmantots. 1990. gadu vidū šajā ēkā tika ierīkots lūgšanu nams vietējo iedzīvotāju centienu un toreizējā Višķu katoļu draudzes priestera Antona Aglonieša atbalsta iespaidā. Vienā ēkā ar lūgšanu namu sākotnēji atradās pasta nodaļa, medpunkts un bibliotēka. 1997. gadā lūgšanu namā bija beidzies remonts un daļēja interjera izveide, atbilstoši sakrālajai telpai — pārveidotas sienas, izveidoti soli, ierīkots altāris un izvietotas svētbildes. Vēlākos gados, pateicoties Pelēču pagasta priekšsēdētājam Jānim Podskočijam, kurš piešķīra ēku ticīgajiem, draudze privatizēja šo ēku baznīcas vajadzībām, veica pārējās ēkas daļas remontu, veicot arī griestu remontu. 2001. gadā ēka kā baznīca tika konsekrēta Kristus Karaļa godam. Baznīcas izveidē lielu ieguldījumu sniedza prāvests Antons Aglonietis, Venereanda Daukšte un draudzes vecākā Lūcija Geriņa. Trīs baznīcas krustus — galvenā altāra, Dievmātes altāra un lielo krustu baznīcas dārzā darināja amatnieks Kazimirs Putāns.

## Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Antons Aglonietis. Svētās Mises tiek svinētas svētdienās.

## Ārējās saites
* Fotogrāfijas

## Atsauces
Dimzukalns

**Dimzukalns** ir apdzīvota vieta Bauskas novada Iecavas pagastā. Izvietojusies pagasta ziemeļdaļā Jāņupes labajā krastā pie autoceļa A7  no pagasta centra Iecavas,  no novada centra Bauskas un  no Rīgas.

Apdzīvotā vieta izveidojusies pēckara gados kā kolhoza «Iecava» ciemats. Dimzukalnā atrodas 2. pasaules kara brāļu kapi. No šeit esošā torņa tiek pārraidīts Top Radio.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Ņikita Gusevs

**Ņikita Gusevs** (; dzimis 1992. gada 8. jūlijā) ir krievu hokejists, kreisais malējais uzbrucējs. Pašlaik (2022) Gusevs spēlē KHL kluba Sanktpēterburgas "SKA" sastāvā.

## Spēlētāja karjera
Savu spēlētāja karjeru uzsācis Maskavas "CSKA" kluba sistēmā, 2010.—11. sezonā debitējot arī Kontinentālajā hokeja līgā, aizvadot kluba sastāvā 18 spēles.

2012.—13. gada KHL sezonas gaitā tika aizmainīts uz Habarovskas "Amur" vienību, taču 2013.—14. gada sezonu sāka Hantimansijskas "Jugra" sastāvā. 2015. gada oktobrī tika aizmainīts uz Sanktpēterburgas SKA. 2017.—18. gada sezonā Gusevs tika iekļauts līgas simboliskajā izlase, taču gadu vēlāk bija visas līgas rezultatīvākais spēlētājs.

2019. gada aprīlī Gusevs noslēdza viena gada līgumu ar NHL klubu Vegasas "Golden Knights", taču, neaizvadot tās rindās nevienu spēli, vasarā tika aizmainīts uz Ņūdžersijas "Devils".

Krievijas izlases rindās spēlējis 2012. gada Pasaules čempionātā junioriem, tajā izcīnot sudraba medaļas un turnīru noslēdzot kā viens no tā rezultatīvākajiem spēlētājiem.

## Ārējās saites
Makss Frībergs

**Makss Frībergs** (; dzimis 1992. gada 20. novembrī) ir zviedru hokejists, malējais uzbrucējs. Pašlaik (2025) Frībergs spēlē Zviedrijas hokeja līgas kluba Frölunda HC sastāvā.

## Spēlētāja karjera
Savu profesionālā spēlētāja karjeru Frībergs uzsāka dzimtajā Skevdē, 2008.—09. gada sezonā debitējot Zviedrijas 1. divīzijā. 2011. gada vasarā hokejists pievienojās Elitsērijas klubam Timrå IK.

2012.—13. gada sezonas otrajā pusē pārcēlas uz Ziemeļameriku, pievienojoties AHL vienībai Norfolkas "Admirals". 2014.—15. gada sezonā aizvadīja savu debijas spēli NHL vienībā Anahaimas "Ducks". 2015.—16. gada sezonā "Ducks" rindās aizvadīja vēl 5 spēles, taču 2017. gadā atgriezās Zviedrijā. 2019. gadā kopā ar Frölunda HC kļuva par Zviedrijas čempionu. Frībergs bija labākais izslēgšanas kārtas vārtu guvējs.

Zviedrijas izlases rindās spēlējis 2011. un 2012. gada Pasaules čempionātā junioriem, 2012. gadā izcīnot zelta medaļas. 2012. gadā Frībergs turnīra noslēdza kā viens no tā rezultatīvākajiem spēlētājiem, tiekot iekļauts arī turnīra simboliskajā izlasē. Spēlējis arī 2010. gada Pasaules čempionātā U-18 jauniešiem, tajā izcīnot sudraba medaļu.

## Ārējās saites
Baltas kapela

**Baltas Svētā Erceņģeļa Miķeļa Romas katoļu kapela** arī **Jaundomes Svētā Erceņģeļa Miķeļa Romas katoļu kapela** ir Romas katoļu Rīgas metropolijas Rēzeknes-Aglonas diecēzes draudzes kapela. Tā atrodas Krāslavas novada Ezernieku pagasta Novomisļos Dagdas—Ezernieku autoceļa malā.

## Vēsture
Akmens mūra ēka kapelas vajadzībām būvēta jau 19. gadsimtā. Latvijas PSR laikā to baznīcai atņēma. Kapelu atjaunoja dekāna Jāņa Stepiņa vadībā 1993. gadā un konsekrēja Svētā Erceņģeļa Miķeļa godam. Tā ir Dagdas filiālbaznīca.

## Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē Dagdas dekanātā. Draudzi apkalpo prāvests Pāvils Odiņš. Svētās Mises tiek svinētas svētdienās.

## Atsauces

## Ārējās saites
2. trolejbusu maršruts (Rīga)

**2. trolejbusu maršruts** bija Rīgas sabiedriskā transporta trolejbusu maršruts, kas kursēja no Sarkandaugavas (Tilta ielas, Viestura prospekta un Meža prospekta krustojums) cauri Mežaparkam līdz Saules dārza apkārtnei (Ezermalas un Annas Sakses ielas krustojums).

2. trolejbusu maršruta kopējais garums sasniedza 6,4 km. Virziena **Sarkandaugava** — **Saules dārzs** kopējais garums bija 3,2 km, bet virziena **Saules dārzs** — **Sarkandaugava** kopējais garums bija 3,2 km.

## Vēsture
Trolejbusu satiksme otrajā izveidotajā līnijā Rīgā tika atklāta 1948. gada 17. jūlijā, trolejbusi jaunizveidotajā maršrutā kursēja no Centrālās stacijas apkārtnes līdz Sarkandaugavai (galapunkts atradās pirms dzelzceļa pārbrauktuves). 1948. gadā atklātā līnija sakrīt ar mūsdienu 3. trolejbusu maršrutu.

1949. gada septembrī tika nolemts pagarināt maršrutu pāri Rīgas—Skultes dzelzceļam pa jaunizbūvēto trolejbusu līniju Mežaparkā līdz Kultūras un atpūtas parkam (galapunkts atradās netālu no Rīgas Zooloģiskā dārza). Tajā pašā gadā tika pieņemts lēmums par 2. un 3. trolejbusu maršrutu apvienošanu, izveidojot līniju no Lauvas ielas apkārtnes līdz Zooloģiskajam dārzam Mežaparkā.

1957. gadā, elektroficējot Rīgas —Skulte dzelzceļu, maršrutus atkal sadalīja un 2. maršruts sāka kursēt no Mežaparka līdz Sarkandaugavas galapunktam Tilta ielas, Viestura prospekta un Meža prospekta krustojumā. Lai tiktu uz parku trolejbusus pāri dzelzceļam vilka tehniskās palīdzības mašīna. 1960. gados maršrutu pagarināja līdz Saules dārzam.

2. trolejbusu maršruts tika slēgts 2002. gada 1. aprīlī. Tā reisus pārņēma 48. autobusu maršruts. 

2. maršruta trolejbusi kursēja no Sarkandaugavas līdz Mežaparkam 2005. gada dziesmu un deju svētku laikā.

## Maršruts
* Virzienā **[[Sarkandaugava]]** — **[[Saules dārzs]]** trolejbusi kursēja šādās ielās: Tilta iela, Meža prospekts un Ezermalas iela.
* Virzienā **[[Saules dārzs]]** — **[[Sarkandaugava]]** trolejbusi kursēja šādās ielās: Ezermalas iela, Meža prospekts un Tilta iela.

## Pieturvietas
2. trolejbusu maršrutā bija 22 pieturas, katrā virzienā pa 11 pieturām.

## Skatīt arī
* Trolejbusu satiksme Rīgā
* Sabiedriskais transports Rīgā
* Rīgas satiksme

## Atsauces
Demokrātiskais Centrs

thumb|240px|Demokrātiskā Centra vēlēšanu plakāts.
**"Demokrātiskais Centrs"** bija politiskā partija Latvijā. Tā tika dibināta 1922. gada augustā kā Latvijas Darba partijas un Latvijas Tautas partijas vēlēšanu bloks. 1923. gada janvārī partijas tika apvienotas. "Demokrātiskais Centrs" tika likvidēts 1934. gada maijā, līdz ar valsts apvērsumu, pēc kura tika likvidētas visas Latvijas politiskās partijas.

Partija vairākkārt bija valdošajā koalīcijā, vienubrīd (no 1928. gada janvāra līdz novembrim) partijas pārstāvis — Pēteris Juraševskis — vadīja Ministru kabinetu. Pirmie divi Valsts prezidenti — Jānis Čakste un Gustavs Zemgals — bija "Demokrātiskā Centra" biedri.

Vācu okupācijas laikā tika atjaunota "Demokrātiskā Centra" darbība kā pagrīdes partijai. DC biedri darbojās arī Latvijas Centrālajā padomē.

Pēc Latvijas neatkarības atjaunošanas 1990. gados pastāvēja politiskā partija ar nosaukumu "Demokrātiskā Centra partija", kas sevi uzskatīja par "Demokrātiskā Centra" tradīciju turpinātājiem.

## Dalība Saeimas vēlēšanās

## Atsauces
Rastislavs Staņa

**Rastislavs Staņa** (; dzimis 1980. gada 10. janvārī) ir slovāku hokejists, vārtsargs, Slovākijas hokeja izlases dalībnieks. Pašlaik (2014) Staņa spēlē Čehijas Ekstralīgas klubā Prāgas "Sparta".

2003.—04. gada sezonā Staņa aizvadīja sešas spēles NHL kluba Vašingtonas "Capitals" sastāvā.

## Ārējās saites
Balvu katoļu baznīca

**Balvu Vissvētās Trīsvienības Romas katoļu baznīca** ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Balvu pilsētā, Baznīcas ielā 1.

## Vēsture
Balvu pirmā katoļu koka baznīca par Viļakas stārasta Hilzena līdzekļiem tika uzcelta 1769. gadā (?)Viļakas stārasts Hilzens mira 1727. gadā. Tā atradusies pretī tagadējai mūra baznīcai kapsētā uz kalniņa. Sākotnēji baznīcu apkalpojuši prāvesti no citām draudzēm, līdz 1780. gadā Balvos uz pastāvīgu dzīvi ieradās prāvests Mārtiņš Simanovskis.

Pašreizējo mūra baznīcu uzbūvēja Simanovska darbības laikā Katrīnas II neoficiālais sekretārs Ivans Jelagins, kuram piederēja lielākā daļa Ludzas apriņķa, sagādājot materiālus un strādniekus. Baznīca tika uzcelta prāvesta prombūtnes Romā laikā pēc pareizticīgo baznīcas parauga, izbūvējot kupolu virs baznīcas vidusdaļas. Vēlāk Simanovskis lika baznīcas priekšā uzcelt divus torņus, pie ieejas labajā tornī izveidojot nišu savam kapam, kur arī prāvests 1809. gadā ticis apbedīts. 1797. gadā baznīcu Vissvētās Trīsvienības godam konsekrēja bīskaps Jānis Benislavskis. Vēlākos gados notika baznīcas pārbūve, aizmūrējot divas sānu durvis un izcirstas jaunas kreisā torņa sānos, kā arī torņu stiprināšana.

## Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Jānis Bārtulis. Balvu draudze veidojās jau 18. gadsimta vidū. Draudzei ir piecpadsmit kapsētas — Balvu kapsēta, Začu kapsēta, Salmānu kapsēta, Tutinovas kapsēta, Pērkonu kapsēta, Egļu kalna kapsēta, Čagas kapsēta, Miezāju kapsēta, Dūrupes kapsēta, Romūkstu kapsēta, Sebežu kapsēta, Lemešovas kapsēta, Naudaskalna kapsēta, Pilskalna kapsēta un Mežarijas kapsēta. Dievkalpojumi baznīcā notiek katru dienu.

### Draudzes lielākie svētki
Draudzes lielākie svētki un atlaidu dienas ir Jaungads, Vissvētās Trīsvienības svētki, Svētā Pētera un Pāvila diena, Jaunavas Marijas debesīs uzņemšanas svētki, Rožukroņa svētki, Visu svēto diena, Jaunavas Marijas bezvainīgās ieņemšanas diena.

## Tehniska informācija
Balvu baznīca ir celta no vietējā ražojuma ķieģeļiem, baļķi, kas apstrādāti tikai ar cirvi un kaltu, vesti no Liepnas mežiem. Būvniecībā izmantoti dēļi, kas tēsti tikai ar cirvi, pašdarinātas koka tapas un dzelzs naglas.

Celtne ir astoņstūraina viennavas telpa, kuras garums bez priekštelpas un presbiterija ir 16 metri, baznīcas kopējā kvadratūra ir 185 m². Baznīcas solos var novietoties 85 cilvēki. Ap baznīcu ir mūra žogs.

## Ārējās saites

* Mājaslapa
* Fotogrāfijas

## Atsauces
3. autobusu maršruts (Rēzekne, līdz 2011)

**3. autobusu maršruts** bija Rēzeknes sabiedriskā transporta autobusu maršruts, kas kursēja no Varoņu ielas līdz Zivju bāzei. 2012. gada 1. janvārī autobusu maršruts tika slēgts, jo pasažieru pārvadājumus Rēzeknē sāka veikt pašvaldības uzņēmums „Rēzeknes Satiksme”, uzņēmuma „Dekom” vietā.

Maršrutu apkalpoja SIA „Dekom” autobusu parks, kas atradās Viļakas ielā 1b.

## Maršruts
Virzienā **Varoņu iela – Zivju bāze** autobusi kursēja pa šādām ielām: Varoņu iela, Blaumaņa iela, Maskavas iela, Atbrīvošanas aleja, Latgales iela, Ludzas iela, Rēznas iela un Meža iela.

Virzienā **Zivju bāze – Varoņu iela** autobusi kursēja pa šādām ielām: Meža iela, Rēznas iela, Ludzas iela, Latgales iela, Atbrīvošanas aleja, Maskavas iela, Noliktavu iela un Varoņu iela.

## Pieturvietas
3. autobusu maršrutā pavisam kopā bija 29 pietura. Virzienā **Varoņu iela – Zivju bāze** bija 15 pieturas, bet virzienā **Zivju bāze – Varoņu iela** bija 14 pieturas.

## Atbrīvošanas alejas rekonstrukcijas laikā
No 2011. gada 14. marta, sakarā ar Atbrīvošanas alejas rekonstrukcijas darbiem, sabiedriskā transporta kustība tika novirzīta uz Dārzu ielu, ka rezultātā tika mainīts arī 3. autobusu maršruts.

### Maršruts
Virzienā **Varoņu iela – Zivju bāze** autobusi kursēja pa šādām ielām: Varoņu iela, Blaumaņa iela, Maskavas iela, Atbrīvošanas aleja, Stacijas iela, Dārzu iela, Latgales iela, Ludzas iela, Rēznas iela un Meža iela.

Virzienā **Zivju bāze – Varoņu iela** autobusi kursēja pa šādām ielām: Meža iela, Rēznas iela, Ludzas iela, Latgales iela, Dārzu iela, Stacijas iela, Atbrīvošanas aleja, Maskavas iela, Noliktavu iela un Varoņu iela.

### Pieturvietas
Atbrīvošanas alejas rekonstrukcijas laikā 3. autobusu maršrutā pavisam bija 29 pietura: virzienā ** Varoņu iela – Zivju bāze** bija 15 pieturas, bet virzienā **Zivju bāze – Varoņu iela** bija 14 pieturas.

## Skatīt arī
* Rēzekne
* Sabiedriskais transports Rēzeknē
* Dekom

## Atsauces

## Ārējās saites
* SIA Dekom - Sabiedriskā transporta pakalpojumi
Haidena Panetjēra

**Haidena Panetjēra** (; dzimusi ) ir amerikāņu aktrise un dziedātāja.

Vislabāk pazīstama ar Klēras Benetas lomu NBC seriālā "Izredzētie: Pasauli glābjot" (2006–2010) un Džuljetas Bārnsas lomu seriālā "Nešvila" (2012–2018), par lomu pēdējā divas reizes nominēta Zelta globusa balvai. Aktrises karjeru uzsākusi 1990. gadu vidū ar lomām seriālos *[[One Life to Live]]* (1994–1997) un *[[Guiding Light]]* (1996–2000). Atveidojusi lomas tādās filmās kā "Atcerieties Titānus" (*Remember the Titans*, 2000), "Strīpainis" (*Racing Stripes*, 2005), "Stilīgā māmiņa" (2004), "Ledus princese" (2005) un "Kliedziens 4" (*Scream 4*, 2011).

## Ārējās saites
Šekltona

**Šekltona** () bija viena no divām Sadraudzības Transantarktiskās ekspedīcijas atbalsta bāzēm Antarktīdā. Izvietota uz Filhnera šelfa ledāja 3 km no Vedela jūras Fāzela līča krasta. Nosaukta par godu britu Antarktikas pētniekam Ernestam Šekltonam.

Vivjena Fuksa vadītajai transantarktiskajai ekspedīcijai tika ierīkotas divas atbalsta bāzes — Šekltona uz Filhnera šelfa ledāja Vedela jūras piekrastē un Skotas bāze Rosa salā Rosa jūras piekrastē. 1956. gada janvārī ar kanādiešu roņu medību kuģi *Theron* bāzes aprīkojums tika nogādāts Antarktīdā. Kuģis nokļuva ledus gūstā un tas apgrūtināja pienācīgu kravas nogādāšanu paredzētajā vietā. Daļa no krājumiem un aprīkojuma palika uz malasledus pie šelfa ledāja frontes. Bāzes ierīkošanai un ziemošanai Antarktīdā palika 8 cilvēku komanda Keneta Bleikloka *(Kenneth Blaiklock)* vadībā. Komandas rīcībā bija tikai teltis un iepakojumu konteineri, bet ēkas bija paredzēts uzbūvēt pašu spēkiem. Būvniecības gaitu apgrūtināja spēcīga nedēļu ilga vētra, kā rezultātā tika zaudēts viss uz malasledus atstātais aprīkojums, kā arī ieputinātas iesāktās būves. Zaudēts tika traktors, divas ēkas, liela daļa pārtikas un provīzijas.

Ar lielām grūtībām bāzes ierīkošana tika pabeigta un komanda pārziemoja bez zaudējumiem. 1956. gada decembrī Fukss un ekspedīcijas pamatsastāvs atgriezās ar papildus krājumiem un aprīkojumu. 1956./1957. gada vasarā tika pabeigta bāzes iekārtošana, kā arī izveidota mazāka Sautaisas bāze *(South Ice Base)* 480 km uz dienvidiem. Pēc atkārtotas pārziemošanas, 1957. gada 24. novembrī Fuksa ekspedīcija 12 cilvēku sastāvā devās ceļā. Šekltonas bāze tika evakuēta tā paša gada 27. decembrī.

## Atsauces
Megija Greisa

**Mārgarita "Megija" Greisa** (; dzimusi ) ir amerikāņu aktrise.

Par lomu filmā *[[Murder in Greenwich]]* (2002) nominēta *Young Artist* balvai. Filmējusies seriālā "Pazudušie" (2004–2006; 2010), par ko kopā ar pārējiem seriāla aktieriem saņēma Ekrāna aktieru ģildes balvu. Pēc dalības seriālā "Pazudušie" Megija Greisa filmējusies tādās filmās kā *[[Suburban Girl]]*, *[[The Jane Austen Book Club]]* (2007), filmu ciklā "Nolaupītā" (2008–2014), filmu ciklā "Krēsla" (2011–2012) un *[[Malice in Wonderland]]* (2009).

## Ārējās saites
Rasels Brends

**Rasels Edvards Brends** (; dzimis ) ir angļu komiķis, aktieris, dziedātājs, rakstnieks, radio/TV raidījumu vadītājs.

Viņš kļuva pazīstams 2004. gadā Apvienotajā Karalistē kā *[[Big Brother's Big Mouth]]* vadītājs. Viņa pirmā lielā kino loma bija 2007. gada filmā *[[St Trinian's]]*. 2008. gadā kļuva pazīstams arī ASV pēc filmas "Aizmirst Sāru Maršalu" uzņemšanas, tāpat viņš filmējās tās turpinājumā "Dabū viņu uz skatuves". R. Brends ir arī ieskaņojis vairākus tēlus animācijas filmās, tai skaitā "Nejaukais es" un "Hop". Vēl ir uzņēmies 2011. gada filmā "Artūrs" (*Arthur*). R. Brends ir vadījis 2007. gada *[[Brit Awards]]*, 2008. un 2009. gada *[[MTV Video Music Award]]* balvu pasniegšanas ceremonijas.

## Ārējās saites

*